**OIKOMISHOIDON PÄÄTTYESSÄ**

Oikomishoitosi on nyt saatu päätökseen. Onnittelut urakasta!

Jokainen oikomishoito on yksilöllinen ja näin ollen myös jatko-ohjeet poikkeavat hieman toisistaan. Alla yleisimpiä esimerkkejä.

**Retentiolevy**

Jos sinulla on ollut käytössä yläleuan retentiolevy, voit halutessasi käyttää sitä edelleen kahtena yönä viikossa (esim. ma, to) niin kauan kuin levy on ehjä tai tallessa ellei oikojasi toisin ohjeista. Jos käytät levyä, voit ottaa sen mukaasi hammaslääkärin tai suuhygienistin määräaikaistarkastukseen.

**Retentiolanka**

Jos hampaisiisi on liimattu ohut metallinen lanka oikomishoidon jälkeen, on sen yleensä tarkoitus olla siellä pysyvästi. Käy tarkistuttamassa lanka hammaslääkärillä tai suuhygienistillä kerran vuodessa. Jos tunnet, että lankaan on ilmestynyt rösöisyyttä tai se on katkennut tms., käy tarkistuttamassa lanka hammaslääkärillä tai suuhygienistillä. Jos et saa pidettyä lankaa puhtaana ja siihen kertyy jatkuvasti likaa ja hammaskiveä, kannattaa se poistaa ettei hammasterveys vaarannu.

**Purentakisko**

Joskus ylläpitokojeeksi on tehty purentakisko. Purentakiskoa käytetään yleensä periaatteessa joka yö. Saat tähän yksilölliset ohjeet.

Purenta muuttuu jossain määrin meillä jokaisella iän myötä – myös niillä, joille on tehty oikomishoitoa ja tämä on useimmiten ihan normaalia muutosta. Jos kuitenkin epäilet jonkin olevan huonosti, ota yhteys oikojahammaslääkäri Milla Möröseen puh. 040 672 4341.

Muistathan käydä säännöllisesti hammaslääkärin ja suuhygienistin tarkastuksissa, jotta mahdollinen karies ja hampaiden kiinnityskudossairaudet saataisiin mahdollisimman varhain diagnosoitua ja hoidettua. Suun terveys vaikuttaa myös yleiseen terveydentilaan.

Kuusiolinna Terveyden hammashoitolat

Alavus, Kuortane, Töysä 06-2525 7982

Ähtäri, Soini 06-2525 7271